Sea Pearl | LekkeSlaap
Sea Pearl is 'n drieslaapkamerhuis in Paternoster wat smaakvol ingerig is. Dit is slegs 50 meter van die strand af en is binne loopafstand van die meeste plaaslike restaurante en winkels. Let asb. daarop dat dit 'n openbare strand is wat bedrywig raak gedurende die vakansie.
Die hoofslaapkamer is op die boonste vloer en dit beskik oor 'n koninggrootte-bed en 'n en suite-badkamer met 'n stort. Die tweede kamer bevat 'n koningingrootte-bed en die derde kamer het 2 enkelbeddens. Hierdie 2 kamers is op die onderste vloer geleë en hulle deel 'n volledige badkamer met 'n bad en stort. Daar is 'n gaste-toilet op die onderste vloer.
Die leefarea is oopplan en bevat 'n kombuis wat ten volle toegerus is, 'n sitarea met 'n plasma-TV met 'n DStv-pakket, en 'n eetarea. Die kombuis is toegerus met 'n gasstoof, elektriese oond, mikrogolfoond, yskas, skottelgoedwasser en 'n wasmasjien. Daar is 2 kaggels in die huis - 1 in die hoofslaapkamer en die ander in die leefarea. Verder is daar ook 'n ingeboude braai en 'n draagbare braai op die patio wat ideaal is vir luilekker kuiers.
Die hoofslaapkamer en patio op die boonste vloer bied ongelooflike uitsigte. WiFi is beskikbaar Ongelukkig word troeteldiere nie toegelaat nie.
Sea Pearl is in Paternoster geleë. Dié dorpie het 'n ryk geskiedenis en dis een van die oudste vissersdorpies aan die Weskus. Dis net 145 km van Kaapstad af.